ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์วิธีการและเงื่อนไขในการขอและการออกใบอนุญาตเป็นผู้ฝึกสอนขับรถการขอต่ออายุการพักใช้และการเพิกถอนใบอนุญาตเป็นผู้ฝึกสอนขับรถพ.ศ. ๒๕๕๕ ตามที่ได้มีระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถพ.ศ. ๒๕๔๗ ลงวันที่ ๒๑ มิถุนายน พ.ศ. ๒๕๔๗ และที่แก้ไขเพิ่มเติมไว้แล้ว นั้นโดยที่เป็นการสมควรปรับปรุงระเบียบดังกล่าวให้เหมาะสมยิ่งขึ้นอาศัยอำนาจตามความในข้อ ๖ ของกฎกระทรวงว่าด้วยการรับรองโรงเรียนสอนขับรถ พ.ศ. ๒๕๔๖อธิบดีกรมการขนส่งทางบกวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์วิธีการและเงื่อนไขในการขอและการออกใบอนุญาตเป็นผู้ฝึกสอนขับรถ การขอต่ออายุการพักใช้และการเพิกถอนใบอนุญาตเป็นผู้ฝึกสอนขับรถ พ.ศ. ๒๕๕๕ข้อ ๒[๑] ระเบียบนี้ให้ใช้บังคับเมื่อพ้นกำหนด ๙๐วัน นับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถ พ.ศ.๒๕๔๗ ลงวันที่ ๒๑ มิถุนายน พ.ศ. ๒๕๔๗(๒) ระเบียบกรมการขนส่งทางบกว่าด้วยการอนุญาตเป็นผู้ฝึกสอนขับรถ(ฉบับที่ ๒) พ.ศ. ๒๕๕๒ ลงวันที่ ๒๗ พฤศจิกายน พ.ศ. ๒๕๕๒ข้อ ๔ บรรดาระเบียบข้อบังคับ ประกาศหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้ผู้ฝึกสอนขับรถ หมายความว่าผู้ทำการสอน การอบรม และฝึกหัดขับรถทุกประเภททั้งภาคทฤษฎีและภาคปฏิบัติในโรงเรียนสอนขับรถที่ได้รับการรับรองจากกรมการขนส่งทางบกผู้อนุญาต หมายความว่าอธิบดีกรมการขนส่งทางบกหรือผู้ซึ่งได้รับมอบหมายจากอธิบดีกรมการขนส่งทางบกให้เป็นผู้ออกใบอนุญาตเป็นผู้ฝึกสอนขับรถข้อ ๖ ให้รองอธิบดี(ฝ่ายวิชาการ) กรมการขนส่งทางบก รักษาการตามระเบียบนี้หมวด ๑การขอรับใบอนุญาตและการต่ออายุใบอนุญาตเป็นผู้ฝึกสอนขับรถ ข้อ ๗ ผู้ใดประสงค์จะขอรับใบอนุญาตเป็นผู้ฝึกสอนขับรถให้ยื่นคำขอตามแบบที่กรมการขนส่งทางบกกำหนด ณ สำนักสวัสดิภาพการขนส่งทางบกกรมการขนส่งทางบก พร้อมด้วยหลักฐาน ดังต่อไปนี้(๑) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว แล้วแต่กรณี(๒) ภาพถ่ายสำเนาทะเบียนบ้านหรือใบสำคัญถิ่นที่อยู่ตามกฎหมายว่าด้วยคนเข้าเมือง แล้วแต่กรณี(๓)ใบรับรองแพทย์แสดงว่าไม่เป็นโรคติดต่อซึ่งเป็นที่น่ารังเกียจและไม่มีโรคประจำตัวอันอาจเป็นอันตรายขณะขับรถไม่เป็นบุคคลวิกลจริตหรือจิตฟั่นเฟือนซึ่งมีอายุใช้ได้ตามที่แพทย์ผู้รับรองกำหนดแต่ต้องออกก่อนวันยื่นคำขอไม่เกิน ๑เดือน(๔)ภาพถ่ายหลักฐานที่แสดงว่าเป็นผู้ได้รับใบอนุญาตขับรถที่สามารถขับรถในประเภทหรือชนิดที่ประสงค์จะขอรับใบอนุญาตเป็นผู้ฝึกสอนขับรถมาแล้วไม่น้อยกว่า๓ ปีในขณะยื่นคำขอ และในช่วง ๓ ปี ก่อนยื่นคำขอใบอนุญาตขับรถนั้นจะต้องไม่ขาดต่ออายุ(๕) รูปถ่ายขนาด ๓ x ๔ เซนติเมตร จำนวน ๓ รูปซึ่งเป็นรูปถ่ายครึ่งตัวหน้าตรงไม่สวมหมวกหรือแว่นตาเข้มและไม่ใส่ผ้าคลุมใบหน้าหรือผ้าโพกศีรษะเว้นแต่ผู้ซึ่งมีความจำเป็นตามศาสนานิกายของศาสนา หรือลัทธินิยมของศาสนาของตนและถ่ายก่อนวันยื่นคำขอไม่เกิน ๖ เดือน(๖)หนังสือนำส่งตัวเพื่อขอรับใบอนุญาตเป็นผู้ฝึกสอนขับรถจากโรงเรียนสอนขับรถที่ได้รับการรับรองจากกรมการขนส่งทางบกหรืออยู่ระหว่างการขอรับการรับรองจากกรมการขนส่งทางบกข้อ ๘ ผู้ขอรับใบอนุญาตเป็นผู้ฝึกสอนขับรถต้องมีคุณสมบัติและไม่มีลักษณะต้องห้ามดังต่อไปนี้(๑) มีความรู้ความสามารถในการขับรถและการสอนขับรถ(๒) ไม่เป็นบุคคลวิกลจริตหรือจิตฟั่นเฟือน(๓) ไม่เป็นผู้มีโรคติดต่อซึ่งเป็นที่น่ารังเกียจ และไม่มีโรคประจำตัวอันอาจเป็นอันตรายขณะขับรถ(๔) ไม่เป็นผู้ติดสุรา ยาเสพติด หรือวัตถุที่ออกฤทธิ์ต่อจิตและประสาท(๕) ไม่อยู่ในระหว่างถูกพักใช้หรือเพิกถอนใบอนุญาตเป็นผู้ฝึกสอนขับรถเว้นแต่การเพิกถอนนั้นได้พ้นไปแล้วไม่น้อยกว่า ๓ ปี(๖) ไม่เป็นผู้เคยได้รับโทษจำคุกโดยคำพิพากษาถึงที่สุดหรือคำสั่งที่ชอบด้วยกฎหมายให้จำคุกในความผิดเกี่ยวกับการใช้รถตามกฎหมายว่าด้วยการขนส่งทางบกและกฎหมายว่าด้วยรถยนต์กฎหมายว่าด้วยการจราจรทางบก หรือความผิดเกี่ยวกับความสงบสุขของประชาชนความผิดเกี่ยวกับเงินตราความผิดเกี่ยวกับการก่อให้เกิดภยันตรายต่อประชาชนความผิดเกี่ยวกับเพศ ความผิดต่อชีวิต ความผิดต่อร่างกาย ความผิดต่อเสรีภาพความผิดฐานลักทรัพย์และวิ่งราวทรัพย์ ความผิดฐานกรรโชก รีดเอาทรัพย์ ชิงทรัพย์และปล้นทรัพย์ความผิดฐานยักยอก และความผิดฐานรับของโจรตามประมวลกฎหมายอาญาหรือความผิดเกี่ยวกับยาเสพติดให้โทษตามกฎหมายว่าด้วยยาเสพติดให้โทษเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษหรือพ้นโทษมาแล้วไม่น้อยกว่า ๓ ปีข้อ ๙ ใบอนุญาตเป็นผู้ฝึกสอนขับรถแบ่งออกเป็น ๓ประเภท ดังนี้(๑) ใบอนุญาตเป็นผู้ฝึกสอนขับรถที่ใช้เพื่อการขนส่งทางบก(๒) ใบอนุญาตเป็นผู้ฝึกสอนขับรถยนต์(๓) ใบอนุญาตเป็นผู้ฝึกสอนขับรถจักรยานยนต์ใบอนุญาตเป็นผู้ฝึกสอนขับรถแต่ละประเภทจะใช้สับเปลี่ยนกันไม่ได้เว้นแต่ใบอนุญาตเป็นผู้ฝึกสอนขับรถตาม (๑)ให้ใช้เป็นใบอนุญาตเป็นผู้ฝึกสอนขับรถตาม (๒) ได้ใบอนุญาตเป็นผู้ฝึกสอนขับรถให้เป็นไปตามแบบแนบท้ายระเบียบนี้ข้อ ๑๐ ผู้ขอรับใบอนุญาตเป็นผู้ฝึกสอนขับรถต้องผ่านการอบรมและทดสอบตามหลักเกณฑ์ วิธีการและเงื่อนไขที่อธิบดีประกาศกำหนดข้อ ๑๑ การขอต่ออายุใบอนุญาตเป็นผู้ฝึกสอนขับรถให้ยื่นคำขอตามแบบที่กรมการขนส่งทางบกกำหนดพร้อมด้วยสำเนาใบอนุญาตเป็นผู้ฝึกสอนขับรถและหลักฐานตามข้อ ๗ (๔) (๕) และ (๖) ก่อนใบอนุญาตสิ้นอายุไม่น้อยกว่า๓๐ วันข้อ ๑๒ ในกรณีใบอนุญาตเป็นผู้ฝึกสอนขับรถสูญหายถูกทำลาย หรือชำรุดในสาระสำคัญให้ผู้ได้รับใบอนุญาตยื่นขอรับใบแทนใบอนุญาตพร้อมด้วยหลักฐานการรับแจ้งความของพนักงานสอบสวนหรือใบอนุญาตเป็นผู้ฝึกสอนขับรถที่ชำรุดนั้นภายใน ๑๕ วัน นับแต่วันที่ทราบถึงการสูญหายถูกทำลาย หรือชำรุดดังกล่าวข้อ ๑๓ ใบอนุญาตเป็นผู้ฝึกสอนขับรถให้มีอายุ๓ ปี นับแต่วันออกใบอนุญาตหมวด ๒ข้อปฏิบัติของผู้ฝึกสอนขับรถ ข้อ ๑๔ ผู้ได้รับใบอนุญาตเป็นผู้ฝึกสอนขับรถต้องแสดงใบอนุญาตนั้นไว้ตลอดเวลาในขณะปฏิบัติหน้าที่ข้อ ๑๕ ในขณะปฏิบัติหน้าที่ผู้ได้รับใบอนุญาตเป็นผู้ฝึกสอนขับรถต้อง(๑) แต่งกายสะอาดเรียบร้อยตามแบบที่กรมการขนส่งทางบกกำหนด(๒) ไม่แสดงกิริยาหรือใช้ถ้อยคำไม่สุภาพ เสียดสี ดูหมิ่น ก้าวร้าวรบกวนหรือเหยียดหยามผู้หนึ่งผู้ใดหรือส่งเสียงด้วยประการหนึ่งประการใดในลักษณะที่ไม่สมควรหรือไม่สุภาพเช่นวิญญูชนพึงปฏิบัติ(๓) ไม่เสพสุราหรือของมึนเมาอย่างอื่น(๔) ไม่เสพยาเสพติดให้โทษหรือวัตถุที่ออกฤทธิ์ต่อจิตและประสาทและไม่สูบบุหรี่(๕) ไม่สอนขับรถในขณะที่ร่างกายหรือจิตใจหย่อนความสามารถ(๖) ไม่บรรทุกผู้อื่นที่ไม่เกี่ยวข้องไปด้วยในการฝึกหัดขับรถ(๗) ไม่กระทำการใด ๆอันเป็นการละทิ้งหน้าที่การสอนโดยไม่มีเหตุอันควรข้อ ๑๖ ผู้ได้รับใบอนุญาตเป็นผู้ฝึกสอนขับรถต้องปฏิบัติดังต่อไปนี้(๑) ลงนามรับรองในแบบบันทึกการเรียนและแบบบันทึกผลการทดสอบตามความเป็นจริง(๒) ไม่เรียกรับเงิน ทรัพย์สิน หรือประโยชน์อื่นใดจากผู้เข้ารับการศึกษาหรือบุคคลใดเพื่อให้กระทำการหรือไม่กระทำการให้ผิดไปจากหลักเกณฑ์และเงื่อนไขต่าง ๆที่กำหนดไว้ในระเบียบ ประกาศ หรือคำสั่งใด ๆ ของกรมการขนส่งทางบกอันเกี่ยวกับการสอนขับรถหรือโรงเรียนสอนขับรถข้อ ๑๗ ในกรณีมีเหตุอันควรเชื่อว่าในขณะปฏิบัติหน้าที่ผู้ฝึกสอนขับรถเสพสุราหรือของมึนเมาอย่างอื่นยาเสพติดให้โทษหรือวัตถุที่ออกฤทธิ์ต่อจิตและประสาทผู้ฝึกสอนขับรถต้องยินยอมเข้ารับการตรวจจากสถานพยาบาลหรือวิธีการตามคำสั่งของผู้อนุญาตหรือผู้ที่ได้รับมอบหมายจากผู้อนุญาตโดยค่าใช้จ่ายของตนเองหมวด ๓การตักเตือนพักใช้ และการเพิกถอนใบอนุญาตเป็นผู้ฝึกสอนขับรถ ข้อ ๑๘ ผู้ได้รับใบอนุญาตเป็นผู้ฝึกสอนขับรถแล้วหากปรากฏในภายหลังว่าเป็นผู้ขาดคุณสมบัติหรือมีลักษณะต้องห้ามตามที่กำหนดไว้ในข้อ๘ หรือไม่ยินยอมเข้ารับการตรวจสอบสารอันเกิดจากการเสพสุรา ของมึนเมาอย่างอื่นยาเสพติดให้โทษหรือวัตถุที่ออกฤทธิ์ต่อจิตและประสาทหรือผลการตรวจปรากฏว่าผู้นั้นมีสารดังกล่าวในร่างกายให้ผู้อนุญาตเพิกถอนใบอนุญาตนั้นข้อ ๑๙ ผู้ได้รับใบอนุญาตเป็นผู้ฝึกสอนขับรถผู้ใดฝ่าฝืนหรือไม่ปฏิบัติตามข้อ๑๔ ข้อ ๑๕ (๑) (๒) (๕) (๖) และ (๗) หรือข้อ ๑๖ (๑)ให้ผู้อนุญาตตักเตือนเป็นหนังสือและหากผู้นั้นกระทำการดังกล่าวซ้ำอีกภายในช่วงอายุใบอนุญาตให้ผู้อนุญาตพักใช้ใบอนุญาตของผู้นั้นมีกำหนด ๑ เดือนข้อ ๒๐ ในกรณีตรวจสอบพบว่าใบอนุญาตขับรถของผู้ได้รับใบอนุญาตเป็นผู้ฝึกสอนขับรถผู้ใดสิ้นอายุให้ผู้อนุญาตสั่งพักใช้ใบอนุญาตเป็นผู้ฝึกสอนขับรถของผู้นั้นจนกว่าจะได้รับใบอนุญาตขับรถแล้วข้อ ๒๑ ผู้ได้รับใบอนุญาตเป็นผู้ฝึกสอนขับรถผู้ใดฝ่าฝืนหรือไม่ปฏิบัติตามข้อ๑๖ (๒) ให้ผู้อนุญาตพักใช้ใบอนุญาตของผู้นั้นมีกำหนด ๓ เดือนและหากผู้นั้นกระทำการดังกล่าวซ้ำอีกภายในช่วงอายุใบอนุญาตให้ผู้อนุญาตสั่งเพิกถอนใบอนุญาตของผู้นั้นข้อ ๒๒ ผู้ได้รับใบอนุญาตเป็นผู้ฝึกสอนขับรถผู้ใดลงนามในแบบบันทึกผลการเรียนหรือแบบบันทึกผลการทดสอบเป็นเท็จ ให้ผู้อนุญาตสั่งเพิกถอนใบอนุญาตของผู้นั้นข้อ ๒๓ ผู้ได้รับใบอนุญาตเป็นผู้ฝึกสอนขับรถผู้ใดทำการสอนขับรถในระหว่างถูกพักใช้หรือถูกเพิกถอนใบอนุญาตเป็นผู้ฝึกสอนขับรถหรืออนุญาตให้บุคคลอื่นใช้ใบอนุญาตเป็นผู้ฝึกสอนขับรถของตนหรือทำการสอนขับรถในโรงเรียนสอนขับรถที่มิได้รับการรับรองจากกรมการขนส่งทางบกให้ผู้อนุญาตสั่งเพิกถอนใบอนุญาตของผู้นั้นข้อ ๒๔ ผู้ได้รับใบอนุญาตเป็นผู้ฝึกสอนขับรถที่ถูกพักใช้หรือถูกเพิกถอนใบอนุญาตเป็นผู้ฝึกสอนขับรถ ต้องส่งคืนใบอนุญาตนั้นภายใน ๗ วันนับแต่วันรับแจ้งเป็นหนังสือข้อ ๒๕ ใบอนุญาตเป็นผู้ฝึกสอนขับรถที่ได้ออกไว้ก่อนวันที่ระเบียบนี้มีผลใช้บังคับให้ยังคงใช้ต่อไปได้จนกว่าใบอนุญาตนั้นจะสิ้นอายุประกาศณ วันที่ ๑๒ กรกฎาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. กรมการขนส่งทางบก คำขอรับใบอนุญาตเป็นผู้ฝึกสอนขับรถ(ดูข้อมูลจากภาพกฎหมาย)ปริยานุช/ผู้จัดทำ๑๘ กันยายน๒๕๕๕ชาญ/ผู้ตรวจ๒๖ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๐ ง/หน้า ๒๒/๑๔ กันยายน ๒๕๕๕